Dominio de primeiro nivel xenérico

Un dominio de primeiro nivel xenérico (generic Top Level Domain ou gTLD) é unha das categorías de dominios de nivel superior que mantén a Internet Assigned Numbers Authority (IANA) para o seu uso no sistema de nomes de dominio de Internet. É visible para os usuarios de Internet como o sufixo ó final dun nome de dominio (ex: .com).

En xeral, IANA actualmente distingue os seguintes grupos de dominios de primeiro nivel:
 Dominios de primeiro nivel de infraestrutura (.arpa)
 Dominios de primeiro nivel xeográficos (ccTLD)
 Dominios de primeiro nivel xenéricos (gTLD)
 Dominios de primeiro nivel internacionalizados (con caracteres distintos do alfabeto latino)

Os dominios de primeiro nivel xenéricos (gTLD) están formados por un mínimo de 3 letras, para diferencialos dos dominios xeográficos (ccTLD), que consisten en códigos de dúas letras asignados a cada país ou territorio. Os dominios xenéricos asígnanse segundo o obxectivo para o que foron creados.

 Lista de dominios gTLD 
A lista actualizada pode consultarse na páxina da IANA.

 Dominios gTLD non restrinxidos 
 Dominio Uso destinado .com  Uso comercial .info  Información .net  Redes e provedores de Internet .org  Organizacións e asociacións

Estes dominios non restrinxidos, aínda que inicialmente estaban destinados para un uso específico, son empregados todos eles de xeito comercial debido á saturación do dominio .com. Por exemplo, o feito de que unha páxina utilice o dominio .net ou .org no quere dicir que se trate dun provedor de Internet ou dunha organización.

 Dominios gTLD restrinxidos 

 Dominio Tipo Uso destinado .aero  Patrocinado  Industria do transporte aéreo .asia  Patrocinado  Rexión Asia-Pacífico .biz  Xenérico-Restrinxido  Empresas (dominio derivado de businesses: negocios en inglés) .cat  Patrocinado  Cultura e lingua catalás .coop  Patrocinado  Cooperativas .edu  Patrocinado  Educación .gal  Patrocinado  Cultura e lingua galegas .gov  Patrocinado  Goberno dos Estados Unidos .int  Patrocinado  Organismos internacionais .jobs  Patrocinado  Sitios relacionados co emprego .mil  Patrocinado  Forzas armadas dos Estados Unidos .mobi  Patrocinado  Sitios para dispositivos móbiles .museum  Patrocinado  Museos .name  Xenérico-Restrinxido  Persoas .post  Patrocinado  Servizos postais .pro  Xenérico-Restrinxido  Profesionais certificados .tel  Patrocinado  Servizos de telefonía .travel  Patrocinado  Servizos relacionados con viaxes .xxx  Patrocinado  Pornografía

 Outros dominios TLD 

 Dominios do sistema 
 Dominio Uso destinado .arpa  Infraestruturas .root  Descoñecido

 Dominios reservados 
 Dominio Uso destinado .example  Reservado para o seu uso en exemplos .invalid  Reservado para evitar conflitos .localhost  Reservado para evitar conflitos co uso tradicional de localhost como nome de host .test  Reservado para o seu uso en probas

 Dominios eliminados 
 Dominio Uso destinado .nato  Creado para a OTAN, logo de crearse posteriormente o dominio .int foi substituído por .nato.int

 Véxase tamén 
 Outros artigos 
 Dominio de Internet
 Dominio de primeiro nivel xeográfico

Categoría:Dominios de Internet